Waarheid – Sonder Kwinte en Kwale
July 20, 2020 by Sonder Kwinte en Kwale
Ons leef in 'n wêreld van individuele klaskamers, want ons word geleer deur die belewenisse van ander mense. Sommige het al traumatiese ervarings deurgemaak en deur God se genade het ons oorleef, is ons verlos en in Christus nuut gemaak! Dis nie so vir almal nie. Die einste pyn en onrus wat sommige ondervind het, is wat hulle van God af laat wegdraai het. As gevolg daarvan, sal hulle uitkyk baie anders wees as dié van ons wat volgelinge van Jesus is.
Wanneer mense oor ons pad kom wat anders glo as ons, moet ons onthou dat ons Jesus verteenwoordig en ons kan die katalisator wees wat God gebruik om hulle lewens te verander. Dis waar die waarheid, bedek deur genade, ter sprake kom.
Dikwels, as mense nie met jou saamstem nie, word jy kwaad en wil jy jou geloofsoortuiging en selfs vir God verdedig.
In sulke oomblikke kan en moet ons die waarheid spreek, maar ook terselfdertyd die Heilige Gees toelaat om ons te lei, sodat ons nie sal swig voor ons sondige begeertes nie. Wanneer ons deur die Heilige Gees gelei word, sal ons sy vrug openbaar: liefde, vreugde, vrede, geduld, vriendelikheid, goedheid, getrouheid, sagmoedigheid en selfbeheersing.
Wanneer ons in 'n bespreking betrokke raak met iemand wat 'n ander geloofsoortuiging as ons het, is dit in orde om te erken dat ons nie al die antwoorde het nie. As volgelinge van Jesus weet ons nie alles oor God nie. As ons het, sou ons Hy gewees het. Pastoor Andy Stanley sê: "Jy hoef nie alles te verstaan om in iets te glo nie."
Wees net eerlik en sê dat jy nog leer en besig is om in jou geloof te groei.
Die mense in ons lewens met wie ons nie eintlik saamstem nie, maak ons uiteindelik sterker. As ons net mense in ons lewens toelaat met wie ons saamstem, sal ons nie uitgedaag word nie. Soos wat ons van ander mense leer, is dit ook in orde as ons standpunt omtrent iets verander. Dalk hoor ons iemand se standpunt oor 'n politieke kwessie, wat van ons s'n verskil, maar besluit dat ons eintlik saamstem.
As volgelinge van Christus moet ons net onthou dat ons nie ons eie weergawe van die waarheid kan aanhang nie, want dis nie waartoe God ons geroep het nie. Ons moet altyd 'n Goddelike perspektief behou.
Ons moet volgens Sy waarheid leef.
Is ons, as volgelinge van Jesus, nie dalk so passievol oor ons geloofsoortuiging oor sekere onderwerpe, dat ons vergeet dat ons veronderstel is om ander lief te hê nie?
Ons mis die doel as ons meer besorg is oor ons eie standpunt as om die mense lief te hê vir wie God sy Seun gestuur het om voor te sterf. Sulke begeertes kan nie opweeg teen ons geestelike roeping nie. As dit gebeur, vereer ons wêreldse sake in plaas daarvan om ons hemelse Vader te verheerlik.
Tagged ervarings, genade, volgelinge, Waarheid1 Comment
June 19, 2018 June 19, 2018 by Sonder Kwinte en Kwale
Skinder is gevaarlik om deel te neem aan dit sowel as om dit te wees. Maak nie saak hoe volwasse 'n mens is nie, hy of sy kan nie na skinder luister nie en deur dit geraak of beinvloed word nie. Dit is noodsaaklik dat ons skinder in ons eie lewens moet herken en ons self veel eerder daarvan verwyder.
Wat is skinder dan?
Dit is maklik vir ons om skinder te kan herken wanneer die skinder storie verskriklik lasterlik of beledigend is oor 'n persoon se persoonlike lewe, veral as 'n persoon se geloofwaardigheid oor hom of haar verlede ten sprake is of dalk handel dit oor sensasionele oordrywing oor 'n persoon se karakter of persoonlikheid. Ons kan dit baie vinnig herken en afstand doen van hierdie stories of gesprekke. Maar wat van daardie klein skuldige genot van die hoof-opskrif van die dag se koerant of die nuutste nuus wat ons van ons bure of pastoor kan hoor? nie eers gepraat van die huisgenoot nie!
Skinder kan gedefinieer word as negatiewe inligting omtrent 'n persoon wat gedeel word met 'n ander persoon, wanneer die persoon nie nodig het om dit te weet nie, en in meeste van die gevalle dit privaat moes wees. Hierin lê die hart van skinder – waarby ander betrokke is, waar hulle net nie betrokke hoef te wees nie, om inligting met ander te deel wanneer hulle nie die inligting nodig het nie en in elk geval nie deel van die oplossing vir die probleem sal wees nie.
Skinder kan ook woorde bevat wat waar is oor 'n persoon. Maar net omdat iets waar is, maak die inligting nie verstandig om gedeel te word nie. Kan jy die angel van skinder in hierdie woorde voel?
Het jy geweet hy/sy was voorheen al getroud gewees?
Ek verstaan dat hy nou vir die tweede maal bankrot verklaar word.
Jy weet sy het 'n senuwee-ineenstorting gehad 'n paar jaar gelede, né?
Een van die meer vernietigende vorms van skinder kan eintlik in die kerk gebeur. Dit vind plaas in gebedsgroepe. Die meeste van ons het dit op een of ander tyd ervaar. Skinder word gedeel in die naam van "om al die inligting te kry sodat ons weet hoe om reg te bid." Dit is onnodig omdat God alreeds die besonderhede ken en nie van ons nodig het om Hom met die kleinighede te herinner nie.
As volgelinge van Jesus is ons nie betrokke by enige soort skinder nie. Ons is bedoel om mekaar op te bou en so mekaar te help en te ondersteun wat weer eer aan God betoon. Wat betref ons verhoudings met ander gelowiges, word ons vermaan om uit ons pad te gaan om seker te maak dat die woorde wat uit ons mond kom, eer en respek toon.
Die woorde van skinder moet ons altyd voor waaksaam wees by elke geleentheid, want dit kom altyd teen die mees noodsaaklike keuses of besluite van God se doeleindes vir die kerk – vir sy lede om nie in eenheid te lewe met mekaar nie. Onthou die woorde van die wyse Salomo: Wie met kwaadsprekery omgaan, maak 'n geheim openbaar; laat jou dus nie in met een wat sy lippe laat oopstaan nie. (Spreuke 20:19).
Maar die gedeelte wat my baie keer so laat dink kom van een van my rol modelle in die skrif Petrus, ja ja sê maar wat jy dink oor Petrus maar hy was 'n man wat nie doekies omgedraai het nie en ook nie bang was om standpunt in te neem nie, Maar Petrus sê: Maar bo alles moet julle mekaar vurig liefhê, want die liefde sal 'n menigte sondes bedek. (1 Petrus 4:8).